Document ID: /roh_data/filtered/fineweb-2-filterrobots_roh.jsonl.gz/39004

L'aua fa pressiun
La notg dals 21 als 22 d’october è crappa e grippa (ca. 400 meters cubic) vegnida giuadora gist suenter il tunnel grond avant il caraun. La plievgia ha chaschunà quest eveniment. Sco il geolog di, fetschia l’aua pressiun encunter il grip, e quel sa schluchia alura. E sch’i plovia intginas uras na possia il grip betg pli tegnair pitg a la pressiun.
Era quintar ils proxims onns cun bovas
Gia avant 15 onns hajan els giuditgà la situaziun en la regiun dals tunnels da la Val Medel. E perquai ch’il clima sa mida stoppian ins era quintar ils proxims onns cun bovas. Pir cura ch'il material en ils lieus critics saja vegnì giuadora, èsi puspè pli ruassaivel. Perquai cusseglia Ruedi Krähenbühl da charrar cun attenziun, surtut cura ch’i plova.
RR actualitad 17:00